ଭୁବନେଶ୍ୱର, ଅଗଷ୍ଟ ୧୫ (ଲୋକାଲ ୱାୟାର): ରାଜ୍ୟର ଚାଷୀମାନେ ଚାଷ ପାଇଁ ପାଣିପାଗ ଓ ଜଳବାୟୁ ପରିବେଶ ଉପରେ ନିର୍ଭର କରନ୍ତି । ରାଜ୍ୟ ସରକାର ଜଳବାୟୁ ନମନୀୟ କୃଷିକୁ ଅଧିକ ପ୍ରାଧାନ୍ୟ ଦେବାକୁ ରେଖାଙ୍କିତ କରି କୃଷି ଉତ୍ପାଦନ ବୃଦ୍ଧି କରିବାକୁ ଉଦ୍ୟମ କରୁଛନ୍ତି ।
ବିଗତ ପାଞ୍ଚ ବର୍ଷ ମଧ୍ୟରେ ଉତ୍ପାଦନରେ ତାରତମ୍ୟ (ମୁଖ୍ୟତଃ ଧାନ) ଜଳବାୟୁ ନମନୀୟ କୃଷି ଯୋଜନା ପ୍ରସ୍ତୁତିର ଆବଶ୍ୟକତା ରହିଛି ।
ଓଡ଼ିଶାର ଚାଷୀଙ୍କ ପାଇଁ ଧାନର ମହତ୍ୱକୁ ଅଣଦେଖା କରା ଯାଇପାରିବ ନାହିଁ । ତେବେ ବୃହତ ଅଞ୍ଚଳରେ ଧାନ ଉତ୍ପାଦନ କମ୍ ହେଉଛି, ଯାହାର ପରିଣାମ ସ୍ୱରୂପ ଚାଷୀଙ୍କ ରୋଜଗାର କମିଛି ବୋଲି ନିକଟରେ ପ୍ରକାଶିତ ରାଜ୍ୟ ସରକାରଙ୍କ କୃଷି ଚିଠା ରିପୋର୍ଟରେ ଉଲ୍ଲେଖ ରହିଛି ।
କେତେକ ଜିଲ୍ଲାରେ ରବି ଋତୁରେ ଧାନ ଚାଷ ପାଇଁ ଜଳସେଚନ ସୁଲଭତା ଉପରେ ନିର୍ଭର କରିବାକୁ ପଡ଼େ । ତେବେ ଉତ୍ପାଦନ କମ ହେଉଥିବାରୁ ଜଳସେଚନ ସୁବିଧାର ସଠିକ ବିନିଯୋଗ ହୋଇ ପାରୁନାହିଁ । ଓଡ଼ିଶାର ଚାହିଦା (ବ୍ୟବହାର) ଓ ଯୋଗାଣ (ଉତ୍ପାଦନ) ମଧ୍ୟରେ ତାରତମ୍ୟ ବଢ଼ି ଚାଲିଥିବା ଓ ଚାଷ କାମରେ ନିମ୍ନ ମାନର ସାର ବ୍ୟବହାର ହେଉଥିବା ରିପୋର୍ଟରେ ଉଲ୍ଲେଖ ରହିଛି ।
ରାଜ୍ୟର ଅର୍ଥନୀତି ଅନ୍ୟ କ୍ଷେତ୍ର ଭଳି ଦ୍ରୁତ ବୃଦ୍ଧି ପାଉଛି ଓ ଉପଯୋଗ ବାସ୍କେଟ ବଦଳୁଛି । ଗ୍ରାହକମାନେ ବିଭିନ୍ନ ପ୍ରକାର ଡାଲି ଜାତୀୟ ଶସ୍ୟ, ପନିପରିବା, ଦୁଗ୍ଧଜାତ ସାମଗ୍ରୀ, ଅଣ୍ଡା ଓ ମାଂସ ଆବଶ୍ୟକ କରୁଛନ୍ତି । ଏହା ରାଜ୍ୟର ଉତ୍ପାଦନ ବାସ୍କେଟକୁ ପରିଚାଳିତ କରୁଛି । ତେବେ ଆମ ରାଜ୍ୟରେ ସେବନ ହେଉଥିବା ଅଧିକାଂଶ ଅଣ୍ଡା, ଡାଲି ଓ ମାଂସ ବାହାର ରାଜ୍ୟରୁ ଆମଦାନୀ ହେଉଛି ବୋଲି ଚିଠା ରିପୋର୍ଟରେ ଉଲ୍ଲେଖ ରହିଛି ।
ଓଡ଼ିଶାରେ ହେକ୍ଟର ପିଛା ହେଉଥିବା ସାର ଖର୍ଚ୍ଚ ଦେଶରେ ସବୁଠାରୁ କମ । ସର୍ବଭାରତୀୟ ସ୍ତରରେ ହାରାହାରି ୧୨୩ କିଲୋଗ୍ରାମ ସାର ଖର୍ଚ୍ଚ ହେଉଥିବା ବେଳେ ଓଡ଼ିଶାରେ ଖର୍ଚ୍ଚ ହେଉଛି ୫୬.୮ କିଲୋଗ୍ରାମ । ସ୍ଥାନ ଓ ଫସଲ ନିର୍ଦ୍ଦିଷ୍ଟ ପୋଷକ ତତ୍ତ୍ୱ ଭିନ୍ନ ଅନୁପାତ ଦର୍ଶାଉଛି । ତେବେ ସମୁଦାୟ ସାର ବ୍ୟବହାର କମ୍ ହେଉଛି । ଏଥିରେ ଜୈବିକ ଖତ ମଧ୍ୟ ସାମିଲ ଅଛି ।
ରିପୋର୍ଟରୁ ଜଣାପଡ଼ିଛି ଯେ, ଓଡ଼ିଶାରେ ଅଧିକାଂଶ ଫସଲରେ କମ୍ ଖର୍ଚ୍ଚ ହୁଏ, କୃଷି କାର୍ଯ୍ୟ କରି ରୋଜଗାର କରୁଥିବା କୃଷକଙ୍କ ରୋଜଗାର ମଧ୍ୟ କମ୍ । ଏହାର କାରଣ ବଜାର ଏକତ୍ରୀକରଣ, ଉପଲବ୍ଧତା, ପର୍ଯ୍ୟାପ୍ତତା ।
ଶ୍ରମିକ ମଜୁରି ବୃଦ୍ଧି ଯୋଗୁ ଉତ୍ପାଦନ ଖର୍ଚ୍ଚ ଆକାଶଛୁଆଁ ହୋଇଛି । ଉତ୍ପାଦିତ ସାମଗ୍ରୀର ବଜାର ଦର ବୃଦ୍ଧି ମନ୍ଥର ରହୁଥିବାରୁ ବିଭିନ୍ନ ଫସଲରୁ ଓଡ଼ିଶା ଚାଷୀଙ୍କ ଲାଭ କମୁଛି ବୋଲି ରିପୋର୍ଟରେ ଉଲ୍ଲେଖ ରହିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
